Жалғыз акционердің шешіміммен бекітілген

2012 жылғы 08 мамырдағы № 48 бұйрық

өзгерістер мен толықтырулар жалғыз акционердің 2012 жылғы 23 қарашадағы №203, 2015 жылғы 23 қарашадағы №270, 2016 жылғы 13 қазандағы №204, 2016 жылғы 30 желтоқсандағы №318, 2017 жылғы 25 қаңтардағы №21, 2017 жылғы 22 тамыздағы №345 шешіміммен бекітілген

**«Хабар» Агенттігі» акционерлік қоғамының**

**ЖАРҒЫСЫ**

Астана қ., 2012 жыл

1. **Жалпы ережелер**

1. «Хабар» Агенттігі» акционерлік қоғамының (бұдан әрі – Қоғам) осы Жарғысы оның атауын, орналасқан жерін, оның органдарын құру тәртібі мен құзыретін, оны қайта ұйымдастыру мен қызметін тоқтату шарттарын және Қазақстан Республикасының заңнамасына қайшы келмейтін басқа да ережелерді айқындайды.

2. Қоғамның атауы:

2.1. толық атауы:

1) мемлекеттік тілде: «Хабар» Агенттігі» акционерлiк қоғамы;

2) орыс тілінде: акционерное общество «Агентство «Хабар»;

3) ағылшын тілінде: Joint Stock Company «Khabar» Agency».

2.2. Қысқартылған атауы:

1) мемлекеттік тілде: «Хабар» Агенттігі» АҚ;

2) орыс тілінде: АО «Агентство «Хабар»;

3) ағылшын тілінде: JSC «Khabar» Agency».

3. Қоғам «Хабар» Агенттігі» Республикалық мемлекеттік кәсіпорнының қызметін жетілдірудің жекелеген мәселелері» Қазақстан Республикасы Үкіметінің 1998 жылғы 14 мамырдағы № 438 қаулысына және «Хабар» Агенттігі» Республикалық мемлекеттік кәсіпорнын қайта ұйымдастыру туралы» Қазақстан Республикасы Қаржы министрлігінің Мемлекеттік мүлік және жекешелендіру департаментінің 1998 жылғы 16 маусымдағы № 331 қаулысына сәйкес құрылған.

*4-тармақ* *Жалғыз акционердің 2012 жылғы 23 қарашадағы №203 бұйрығына сәйкес өзгерілген*

4. Қоғамның атқарушы органының (Басқарманың) орналасқан жері: Қазақстан Республикасы, 010000, Астана қаласы, Есіл ауданы, Д. Қонаев көшесі, 4 үй.

5. Қоғамның қызмет атқару мерзімі шектелмеген.

**2. Қоғамның заңдық мәртебесі**

6. Қоғам Қазақстан Республикасының заңнамасына сәйкес заңды тұлға болып табылады, дербес балансы, банктік шоттары болады, ол өз атынан мүліктік және жеке мүліктік емес құқықтарға ие бола және жүзеге асыра алады, міндеттер атқарады, сотта талапкер және жауапкер болады.

7. Қоғамның мөрі, өз атауы көрсетілген бланкілері, өзінің тауарлық белгісі және нышандары, фирмалық бланкі және оның қызметін жүзеге асыруға қажетті өзге де деректемелері болады.

8. Қоғам өз қызметінде Конституцияны, Қазақстан Республикасының заңнамасын, сонымен қатар осы Жарғыны басшылыққа алады.

9. Қоғам Қазақстан Республикасының заңнамасында белгіленген тәртіппен заңды тұлғалардың жарғылық капиталдарына қатысуға құқылы.

10. Қоғам Қазақстан Республикасының заңнамалық актілерінде көзделген тәртіппен, ол орналасқан жерден тысқары орналасқан, заңды тұлғалар болып табылмайтын, олар туралы Ережелердің негізінде Қоғамның атынан және Қоғамның тапсырмасы бойынша әрекет ететін филиалдар (өкілдіктер) құруға құқылы.

**3. Қоғамның қызметінің мақсаттары мен мәні**

11. Қоғам қызметінің басты мақсаты Қазақстан Республикасының заңнамасымен тыйым салынбаған қызметті жүзеге асыру нәтижесінде пайда табу болып табылады.

12. Қоғам қызметінің мәні телерадио бағдарламаларын өндіру және тарату болып табылады.

13. Қоғам мына негізгі қызметтің түрлерін жүзеге асырады:

1) Қазақстан Республикасы мен өзге де елдер аумағында телевизиялық және радио хабар таратуды ұйымдастыру;

*2) тармақша* *Жалғыз акционердің 2017 жылғы 22 тамыздағы №345 шешімімен өзгерілген*

2) телевизиялық және радио хабарларын өндіру, дыбыстау, көбейту;

3) бағдарламалардың, кино-, аудио-, видео- және басқа өнімдердің өндірісі мен айналымын (сату-сатып алу, айырбастау, прокат, т.б.) жүзеге асыру және қамтамасыз ету;

4) осы өнімдерге және зияткерлік меншіктегі басқа да объектілердің авторлық және сабақтас құқықтарын алу;

5) Қазақстан Республикасында және шетелдерде теле-, кино-, аудио-, бейне өнімдерді орналастыру және өндіру тапсырыстарын орындау;

6) телевизиялық сигнал трансляциясын, ретрансляциясын эфирлік, жерсеріктік, кәбілдік, өткізгіш сым, сандық арна байланыстары және жергілікті желілер жүйесін қолданатын телекоммуникация қызметтерін қоспағанда, өзге де релелік желілер бойынша жүзеге асыру;

*7) тармақша* *Жалғыз акционердің 2017 жылғы 22 тамыздағы №345 шешімімен өзгерілген*

7) жергілікті желілер жүйесін қолдана отырып, телекоммуникация қызметтерін қоспағанда, эфирлік, жерсеріктік, кәбілдік және өзге де байланыстың қолданыстағы және жаңа жүйелерін пайдалануға беру;

*13-тармақтың 8),9),10),11),12)тармақшалары* *Жалғыз акционердің 2016 жылғы 30 желтоқсандағы №318 бұйрығына сәйкес алып тасталған;*

13) жергілікті желілер жүйесін қолдана отырып, телекоммуникация қызметтерін қоспағанда, телекоммуникациялық, ақпараттық және Қазақстан Республикасының заңнамасымен тыйым салынбаған басқа да қызметтерін ұсыну;

*13-тармақтың 14),15),16),17) тармақшалары* *Жалғыз акционердің 2016 жылғы 30 желтоқсандағы №318 бұйрығына сәйкес алып тасталған;*

18) жергілікті желілер жүйесін қолданатын телекоммуникация қызметтерін қоспағанда, ақпараттық технологиялар және өзге бағдарламалық өнімдерді, соның ішінде телерадио хабарларын тарату мен телекоммуникациялар саласында жобаларды дайындау және жүзеге асыру;

*19) тармақша* *Жалғыз акционердің 2017 жылғы 22 тамыздағы №345 шешімімен алып тасталған;*

*13-тармақтың 20),21),22),23) тармақшалары* *Жалғыз акционердің 2016 жылғы 30 желтоқсандағы №318 бұйрығына сәйкес алып тасталған;*

14. Қазақстан Республикасы заңнамасы айқындалған тәртіпте лицензия немесе басқа түрдегі рұқсат алуды қажет ететін қызмет түрлерін Қоғам тиісті лицензияларды немесе басқа түрдегі рұқсаттарды алғаннан кейін ғана жүзеге асыра алады.

**4. Қоғамның құрылтайшысы**

15. «Хабар» Агенттігі» акционерлік қоғамы құрылтайшысы болып Қазақстан Республикасы Үкіметінің атынан Қазақстан Республикасы Қаржы министрлігінің Мемлекеттік мүлік және жекешелендіру комитеті табылатын телевизиялық және радио хабар тарату саласында қызметті жүзеге асыру үшін құрылған акционерлік қоғам болып табылады.

16. Республикалық меншіктегі «Хабар» Агенттігі» акционерлік қоғамы акцияларының мемлекеттік пакетін иелену және пайдалану құқығы «Қазақстан Республикасы Ақпарат және коммуникациялар министрлігінің кейбір мәселелері» Қазақстан Республикасы Үкіметінің 2016 жылғы 16 маусымдағы № 353 қаулысына сәйкес мемлекеттік мүлік жөніндегі уәкілетті органмен Қазақстан Республикасы Ақпарат және коммуникациялар министрлігіне берілген. Мемлекеттік меншіктегі «Хабар» Агенттігі» акционерлік қоғамының акцияларының мемлекеттiк пакетiне билiк ету құқығы мемлекеттiк мүлiк жөнiндегi уәкiлеттi органға тиесілі.

*17-тармақша* *Жалғыз акционердің 2016 жылғы 13 қазандағы №204 шешімімен өзгерілген*

17. Қазақстан Республикасының Ақпарат және коммуникациялар министрлігі «Хабар» Агенттігі» акционерлік қоғамы акцияларының мемлекеттік пакетін иелену және пайдалану құқығын жүзеге асыра отырып, Қазақстан Республикасының заңнамасына сәйкес акционерлердiң жалпы жиналысының құзыретiне жатқызылған мәселелер бойынша акционер ретiнде мемлекеттiң мүддесiн бiлдiредi.

**5. Қоғамның құрылтай құжаттары**

18. Осы Жарғы Қоғамның құрылтай құжаты болып табылады.

19. Осы Жарғы Қоғамның заңды тұлға ретіндегі құқықтық мәртебесін анықтаушы құжат болып табылады.

20. Барлық мүдделі тұлғалар Қазақстан Республикасының заңнамасына сәйкес осы Жарғымен танысуға құқылы.

**6. Қоғамның құқықтары мен міндеттері**

21. Қоғам Қазақстан Республикасының заңнамасында көзделген барлық құқықтарға ие болады және міндеттер жүктейді.

22. Қоғамның Жалғыз акционерден оқшауланған мүлкі болады және оның міндеттері бойынша жауап бермейді. Қоғам өзінің міндеттемелері бойынша өзіне тиісті мүлік шегінде жауап береді, одан өндіріп алу тек Қазақстан Республикасының заңнамасына сәйкес қана жүргізілуі мүмкін

23. Қоғамның Жалғыз акционері Қоғамның міндеттемелері бойынша жауап бермейді және Қазақстан Республикасының заңнамасында көзделген жағдайларды қоспағанда, өзіне тиесілі акциялардың құны шегінде Қоғам қызметіне байланысты шығындар тәуекелін көтереді.

Қоғам мемлекеттің міндеттемелір бойынша жауап бермейді, сол сияқты мемлекет те оның міндеттемелері бойынша жауап бермейді.

24. Қоғамның Қазақстан Республикасының заңнамасына сәйкес мынадай құқықтары бар:

1) өз атынан мәмілелер (шарттар, келісім-шарттар) жасасуға, мүліктік және жеке мүліктік емес міндеттер мен құқықтарды сатып алуға, сотта талапкер және жауапкер болуға;

2) Қазақстан Республикасының заңнамасына сәйкес сенімхаттар беруге;

3) қорғау құжаттарын, технологияларды, «ноу-хау»-ды және басқа зияткерлік меншіктегі нысандарды иеленуге және пайдалануға құқықтарды сатып алуға ұсынуға;

4) Жалғыз акционердің келісімімен Қазақстан Республикасының заңнамасымен анықталатын шарттарға сәйкес бағалы қағаздар шығаруға;

5) ерікті түрде Қазақстан Республикасы аумағындығы және шетелде барлық түрдегі меншікті ұйымдармен бірлестіктіктерге енуге, Қазақстан Республикасы аумағындағы және шетелдегі ұйымдардың қатысушы болуға;

6) белгіленген тәртіпке сәйкес өз меншігіндегі барлық түрдегі жылжымалы немесе жылжымайтын мүліктерді, оның ішінде жерді, ғимараттарды, құрылыстарды қосып есептегенде, жалға беруге және жалға алуға, оларды жөндеуге, жобалауға, салуға, жабдықтауға, қайта жабдықтауға, сатуға, кепілдікке беруге, қайта тапсыруға немесе өзге түрде билік етіге;

7) салық есептілігінің, мүлікті бағалау және кіріс пен шығыстың есебінің мақсаты үшін бухгалтерлік есептің қабылданған жалпы қағидаларына сәйкес талап етілетін және қажетті құжаттарды жүргізуге;

8) Қазақстан Республикасының заңнамасына сәйкес шетелдік валюталарды сатып алуға;

9) Қазақстан Республикасының заңнамасына сәйкес Қазақстан Республикасының аумағындығы немесе шетелдік банктерде есепшоттардың барлық түрлерін ашуға және жүргізуге;

10) Қазақстан Республикасының заңнамасында белгіленген тәртіппен қарыз немесе несиелер түрінде қаражаттар тартуға, алуға және пайдалануға;

11) Қоғам алдына қойылған тапсырмаларды орындау мақсатында бағдарламаларды қаржыландыру нобайларын әзірлеуге және жүзеге асыруға;

12) Қазақстан Республикасының заңнамасының нормаларын ескере отырып, өзі өндірген өнімге немесе көрсетілген қызметтерге ұлттық және (немесе) шетелдік валютада тапсырыс берушілермен келісімдер бойынша баға белгілеуге және жеткізу мен қызмет көрсетудің шарттарын өзі келісуге;

13) материалдық құндылықтар, тауарлар және (немесе) көрсетілетін қызметтерді сату-сатып алу немесе жалға алу бойынша экспорттық және (немесе) импорттық келісімдер жасасуға;

14) Қазақстан Республикасының аумағындығы немесе шетелдегі заңды және жеке тұлғалармен, сонымен қатар шетелдік, мемлекеттік және халықаралық ұйымдармен еркін хат алмасып байланыста болуға;

15) Қазақстан Республикасының заңнамасына сәйкес өзге құқықтарды иеленуге, жүзеге асыруға немесе басқаға беруге;

16) Қазақстан Республикасы заңнамасының талаптарын ескере отырып өз қызметін кадрлық қамтамасыз ету мәселелерін дербес шешуге, тарифтік ставкалардың және лауазымдық жалақылардың, үстеме ақылардың, сыйлықақы және өзге де материалдық төлемдердің мөлшерін белгілеуге;

17) Қазақстан Республикасының заңнамасында көзделген жағдайда кепілдерді, кепілдіктерді және басқа да қаржылық міндеттемелерді қабылдауға немесе беруге;

18) Қоғамның қызмет түрлерін жүзеге асыру үшін қажетті заңды тұлғалардың акцияларын, үлестерін немесе мүліктеріндегі өзге де құқықтарды сатып алуға, меншікте иеленуге, жалға алуға, стауға немесе өзгеше билік етуге;

19) Жарғының осы тармағында көзделген құқықтарды өз атынан немесе Қоғам атынан қызмет ететін үшінші тұлғалармен жасасқан келісімі арқылы, сонымен қатар Қазақстан Республикасының аумағында немесе шетелде қызмет ететін өзге заңды тұлғалардың бәрімен бірігіп жүзеге асыруға;

20) акционерлік қоғамдар нысанындағы заңды тұлғаларға Қазақстан Республикасының заңнамасында көзделген өзге құқықтардың барлық түрлеріне ие болуға.

**7. Қоғамның филиалдары мен өкілдіктері**

25. Қоғам зады тұлғалар болып табылмайтын, Директорлар кеңесі бекітетін ережелер негізінде әрекет ететін филиалдар мен өкілдіктер құруға құқылы.

26. Қоғамның филиалдарының (өкілдіктері) қызметіне басшылықты Қоғамның Басқармасы тағайындайтын тұлғалар жүзеге асырады. Филиалдың (өкілдіктің) басшысы Басқарманың алдында жауапты болады және Қазақстан республикасының заңнамасында белгіленген тәртіппен алынған бас сенімхаттың негізінде әрекет етеді.

27. Қоғам өзінің филиалдары мен өкілдіктерінің қызметтері үшін жауапты болады.

**8. Жалғыз акционердің құқықтары мен міндеттері**

28. Жалғыз акционер құқылы:

1) Қазақстан Республикасының заңнамасында және осы Жарғыда көзделген тәртіппен Қоғамды басқаруға қатысуға;

2) дивидендтерді алуға;

3) осы Жарғыда көзделген тәртіппен Қоғамның қызметі жөнінде ақпаратты алуға, сонымен қатар Қоғамның қаржылық есептілігімен танысуға;

4) Қоғам тіркеушісінен немесе номиналдық ұстаушыдан бағалы қағаздарға оның меншік құқығын растайтын үзінді көшірмелерді алуға;

5) Қоғамның Директорлар кеңесінің, Басқармасының мүшелерін сайлауға;

6) Қоғамның органдарымен қабылданған шешімдерді сот арқылы даулауға;

7) Қазақстан Республикасының заңнамасында көзделген жағдайларда өз атынан сот органдарына Қоғамға Қоғамның лауазымды тұлғаларымен келітірлген залалды өтеу және Қоғамның лауазымды тұлғалары және (немесе) олардың үлестес тұлғаларымен ірі мәмілелер және (немесе) мүдделілік танытатын мәмілелер (жасасуға ұсыныс беру) туралы шешім қабылдаудың нәтижесінде алынған кірісті (пайда) қайтару туралы шағымдануға;

8) Қоғамға оның қызметі туралы жазбаша сауалдарды жолдауға және Қоғамға сауал түскен күннен бастап отыз күн ішінде дәлелді жауап алуға;

9) Қоғам таратылған жағдайда мүліктің бір бөлігін иеленуге;

10) Қазақстан Республикасының заңнамасында көзделген тәртіппен өз акцияларына айырбасталатын Қоғамның акцияларын немесе басқа да бағалы қағаздарын артықшылықпен сатып алуға;

11) Қоғамның Директорлар кеңесінің жиналыстарын шақыруды талап етуге;

12) Директорлар кеңесіне Заңға сәйкес күн тәртібіне қосымша сұрақтар енгізуді ұсынуға;

13) Қоғамнан өз есебінен аудиторлық ұйыммен аудит жүргізуді талап етуге;

14) Қазақстан Республикасының заңнамасында көзделген жағдайлар орын алған ретте, дивидендтер төлемеу туралы шешім қабылдауға.

29. Жалғыз акционер Қазақстан Республикасының заңнамасында және осы Жарғыда көзделген өзге де құқықтарға ие бола алады.

30. Жалғыз акционер міндетті:

1) Заңда белгіленген тәртіппен акцияларды төлеуге;

2) Жалғыз акционерге тиесілі акцияларды тіркеуші мен номиналды ұстаушыға он күн ішінде Қоғамның акцияларын ұстаушылардың тізілімдері жүйесін жүргізуге қажетті мәліметтердің өзгерісі туралы хабарлауға;

3) Қоғам немесе оның қызметі туралы ақпаратты, қызметтік коммерциялық немесе заңмен қорғалатын өзге де құпия болып табылатын ақпаратты жария етпеуге;

4) Қазақстан Республикасының заңнамасына сәйкес өзге де міндеттерді орындауға.

31. Қоғам мен оның тіркеушісі осы Жарғының 30-тармағында көрсетілген талаптарды Жалғыз акционердің орындамауынан туындайтын зардапқа жауап бермейді.

**9. Қоғамның жарғылық капиталы**

32. Қоғамның жарғылық капиталы Қазақстан Республикасының заннамасында белгіленген талаптарға сәйкес құрылтайшылардың акцияларды олардың нақты құны бойынша және инвесторлардың айқындалатын орналастыру бағалары бойынша төлеуі арқылы қалыптастырылады.

33. Қоғам Қоғамның Жалғыз акционерінің шешімімен жарғылық капиталын ұлғайтуға құқылы. Қоғамның жарғылық капиталын ұлғайту Қазақстан Республикасының заңнамасында белгіленген тәртіппен және негіздерде жүзеге асырылады.

**10. Қоғамның мүлкі**

34. Қоғамның мүлкі Қоғамның қызметін қамтамасыз етуге арналған және оған меншік құқығымен тиесілі.

Қоғам құратын филиалдар мен өкілдіктердің мүлкі Қоғамға меншік құқығымен тиесілі.

35. Қоғамның мүлкі мыналардың есебінен құралады:

1) Жалғыз акционердің Қоғамның акцияларын төлеуге берген мүлкінен;

2) Қоғамның қызметінің нәтижесінде алынған кірістерден;

3) ақысыз және қайырымдылық жарналардан, ұйымдар мен азаматтардың қайырмалдықтарынан;

4) Қазақстан Республикасының заңнамасында тыйым салынбаған негіздерде алынған өзге де мүліктен.

**11. Қоғамның акциялары және өзге де бағалы қағаздары**

36. Қоғам құжатсыз нысанда жай акциялар шығарады.

Қоғам Қазақстан Республикасының заңнамасында белгіленген тәртіппен облигациялар мен өзге де бағалы қағаздар шығаруға құқылы.

37. Жай акция акционерге оның қарауына шығарылған барлық мәселелер бойынша шешім қабылдау құқығын береді. Жай акция сондай-ақ акционерге Қоғамда таза табыс бар болған ретте дивидендтер алу және ол таратылған жағдайда қазақстан Республикасының заңнамасында көзделген тәртіппен Қоғам мүлкінің бір бөлігін алу құқығын береді.

38. Қоғам өз акцияларының шығарылымы мемлекеттiк тiркеуден өткеннен кейiн акциялардың жарияланған мөлшерi шегiнде оларды бiр немесе бiрнеше орналастыру арқылы орналастырады.

39. Қоғам оның шаруашылық қызметімен байланысты шығындарды жабу үшін акциялар шығаруға құқылы емес.

40. Қазақстан Республикасының заңнамасында көзделген жағдайларды қоспағанда, қоғамның орналастырылатын акцияларына төлем жасауға ақша, мүліктік құқықтар (оның ішінде зияткерлік меншік объектілеріне құқықтар) және өзге де мүлік енгізілуі мүмкін.

Ақшадан басқа, өзге де мүлікпен (бағалы қағаздан басқа) төлем жасау Қазақстан Республикасының заңнамасына сәйкес берілген лицензия негізінде әрекет ететін бағалаушы айқындайтын баға бойынша жүзеге асырылады.

Егер Қоғамның орналастырылатын акцияларына төлем жасауға мүлікті пайдалану құқығы енгізілсе, мұндай құқықты бағалау осы мүлікті пайдалануға төленетін ақының мөлшері негізге алына отырып, Қоғамның оны пайдаланған бүкіл мерзіміне жүргізіледі. Аталған мерзім аяқталғанға дейін Жалғыз акционердің келісімінсіз мұндай мүлікті алып қоюға тыйым салынады.

41. Орналастырылатын акция толық төленгенге дейін Қоғамның осы акцияны қоғам акцияларын ұстаушылардың тiзiлiмдер жүйесіндегі оны сатып алушының жеке шотына есептеу туралы бұйрық беруге құқығы жоқ. Толықтай төленбеген акциялар және Қоғам сатып алған акциялар дауыс беру құқығына ие болмайды және олар бойынша дивидендтер төленбейді.

42. Қоғам акцияларын ұстаушылардың тiзiлiмдер жүйесiн жүргiзудi қоғамның тіркеушісі жүзеге асыра алады, ол Қазақстан Республикасының заңнамасына сәйкес Қоғамның және оның үлестес тұлғаларының үлестес тұлғасы болмауға тиіс.

43. Қоғам өзі орналастырған бағалы қағаздарды:

1) кепілге берілетін бағалы қағаздар толық төленген;

2) қоғамның сатып алған акцияларын қоспағанда, қоғамға кепілге берілетін және оның кепілінде жатқан акциялардың жалпы саны қоғамның орналастырылған акцияларының жиырма бес процентінен аспаған;

3) кепіл туралы шартты Директорлар кеңесі мақұлдаған жағдайда ғана кепілге қабылдай алады.

**12. Дивидендтер**

44. Дивиденд Жалғыз акционердің өзіне тиесілі акциялар бойынша Қазақстан Республикасының заңнамасында белгіленген тәртіппен Қоғам төлейтін кірісі болып табылады.

45. Дивидендтерді төлеу ақшалай, сондай-ақ Қоғамның бағалы қағаздарымен жүргізіледі. Бағалы қағаздармен дивидендтер төлеуге Жалғыз акционердің жазбаша келісімі болған кезде осындай төлем қоғамның жарияланған акцияларымен және ол шығарған облигациялармен жүзеге асырылатын жағдайда ғана жол беріледі.

46. Жылдың қорытындысы бойынша жай акциялар бойынша дивидендтер төлеу туралы шешімді Қазақстан Республикасының заңнамасына сәйкес Жалғыз акционер қабылдайды.

47. Жылдың қорытындысы бойынша дивидендтер дивидендтерді есептеу туралы шешім қабылданған кезде Жалғыз акционер белгілеген мерзімде төленеді.

48. Жалғыз акционер Қазақстан Республикасының заңнамасында және осы Жарғыда көзделген өз өкілеттіліктерінің шегінде жай акциялар бойынша жыл қорытындысы бойынша дивидендтер төлемеу туралы шешім қабылдауға құқылы, оны қабылдаған күнінен бастап он жұмыс күнi ішінде бұқаралық ақпарат құралдарында міндетті түрде жариялайды.

49. Қоғамның жай акциялары бойынша дивидендтер төлеу туралы шешім ондай шешім қабылданған күннен бастап он жұмыс күнi ішінде бұқаралық ақпарат құралдарында жариялануы тиіс.

50. Дивидендтер төлеу туралы шешім мынадай мәліметтерді қамтиды:

1) Қоғамның атауы, орналасқан жері, банк және өзге де реквизиттері;

2) дивидендтер төленетін кезең;

3) бір жай акцияға шаққандағы дивидендтің мөлшері;

4) дивидендтер төлеудің басталатын датасы;

5) дивидендтер төлеудің тәртібі мен нысаны болуға тиіс.

51. Жалғыз акционер алынбаған дивидендтерді Қоғам берешегінің қалыптасқан мерзіміне қарамастан төлеуді талап етуге құқылы.

*51-тармақтың екінші абзацына Жалғыз акционердің 2012 жылғы 09 қарашадағы № 203 бұйрығымен өзгеріс енгізілген*

Дивидендтер оларды төлеу үшін белгіленген мерзімде төленбеген жағдайда, Жалғыз акционерге дивидендтердің негізгі сомасы және ақша міндеттемесін немесе оның тиісті бөлігін орындау күніне уәкілетті органның қайта қаржыландырудың ресми ставкасын негізге ала отырып есептелетін өсімпұл төленеді.

52. Қоғамның өз капиталының теріс мөлшері болған жағдайда немесе егер Қоғамның өз капиталының мөлшері оның акциялары бойынша дивидендтер есептеу нәтижесінде теріс болса, сондай-ақ егер Қоғам Қазақстан Республикасының банкроттық туралы заңдарына сәйкес төлем қабілетсіздігі немесе дәрменсіздік белгілеріне сәйкес келсе не аталған белгілер Қоғамда оның акциялары бойынша дивидендтер есептеу нәтижесінде пайда болса жай акциялар бойынша дивидендтер есептеуге жол берілмейді.

53. Осы Жарғының 52-тармағын бұза отырып жасалған іс-әрекеттер Қоғам кредиторларының мүдделеріне залал келтіретін деп қаралады және кез келген мүдделі тұлғаның талабы бойынша сотпен жарамсыз деп танылуы мүмкін.

**13. Қоғамның органдары**

54. Қоғамның органдары мыналар болып табылады:

1) жоғары орган - Жалғыз акционер;

2) басқару органы - Директорлар кеңесі;

3) атқарушы орган – Қоғам Басқармасы;

4) бақылаушы орган - Ішкі аудит қызметі.

**14. Қоғамның жалғыз акционері**

*55-тармақтың бірінші абзацы Жалғыз акционердің 2017 жылғы 25 қаңтардағы № 21 бұйрығына сәйкес өзгерілген*

55. Қазақстан Республикасының заңнамасында және осы Жарғыда айқындалған өкілеттіктерінің шеңберінде Қазақстан Республикасы Ақпарат және коммуникациялар министрлігі Қоғамның Жалғыз акционері болып табылады.

Жалғыз акционер жыл сайын қаржы жылы аяқталғаннан кейін бес ай ішінде Қоғамның акционерлерінің жылдық жалпы жиналысының құзыретіне жатқызылған мәселелер бойынша шешім қабылдайды. Есепті кезең ішінде Қоғамның аудитін аяқтау мүмкін болмаған жағдайда аталған мерзім үш айға дейін ұзартылған болып саналады.

56. «Акционерлік қоғамдар туралы» Қазақстан Республикасының Заңында (бұдан әрі - Заң) және (немесе) осы Жарғыда акционерлердің жалпы жиналысының құзыретіне жатқызылған мәселелер бойынша шешімдерді Жалғыз акционер жеке-дара қабылдайды және бұл шешімдер Қоғамның құқықтарына нұқсан келтірмейтін және оны шектемейтін жағдайда жазбаша түрде ресімделуге тиіс.

57. Жалғыз акционердің айрықша құзыретіне мына мәселелер жатқызылады:

1) Қоғамның Ж[арғысына](jl:31099650.0%20) өзгерістер мен толықтырулар енгізу немесе оны жаңа редакциясында бекіту;

2) корпоративтiк басқару кодексiн, сондай-ақ оған енгiзiлетiн өзгерістер мен толықтыруларды бекіту;

3) Қоғамның жарияланған акцияларының санын ұлғайту немесе қоғамның орналастырылмаған жарияланған акцияларының түрiн өзгерту туралы шешiм қабылдау;

4) Қоғамның бағалы қағаздарын айырбастау шарттары мен тәртібін, сондай-ақ оларды өзгертуді айқындау;

5) Қоғамның жай акцияларына айырбасталатын бағалы қағаздарды шығару туралы шешім қабылдау;

6) орналастырылған акциялардың бір түрін акциялардың басқа түріне айырбастау туралы шешім қабылдау, мұндай айырбастаудың шарттары мен тәртібін айқындау;

7) директорлар кеңесінің сандық құрамын, өкілеттік мерзімін айқындау, оның мүшелерін сайлау және олардың өкілеттігін мерзімінен бұрын тоқтату, сондай-ақ директорлар кеңесінің мүшелеріне олардың өз міндеттерін атқарғаны үшін сыйақы төлеудің және шығыстарын өтеудің мөлшері мен шарттарын айқындау;

*57-тармақ Жалғыз акционердің 2012 жылғы 09 қарашадағы № 203 бұйрығына сәйкес 7-1) тармақшасымен толықтырылған*

7-1) Директорлар кеңесі туралы қағиданы, сондай-ақ оған енгізілетін өзгерістерді және толықтыруларды бекіту;

*57-тармақтың 8) тармақшасы Жалғыз акционердің 2017 жылғы 25 қаңтардағы № 21 бұйрығына сәйкес жаңа редакцияда баяндалған*

8) Басқарманың сандық құрамын, өкілеттік мерзімін айқындау, Басқарма мүшелерін сайлау және олардың өкілеттіктерін мерзімінен бұрын тоқтату, сондай-ақ тәртіптік жазаларды қолдану;

9) Қоғамның аудитін жүзеге асыратын аудиторлық ұйымды белгілеу;

10) жылдық қаржылық есептілікті бекіту;

11) қоғамның есепті қаржы жылындағы таза табысын бөлу тәртібін бекіту, жай акциялар бойынша дивидендтер төлеу туралы шешім қабылдау және қоғамның бір жай акциясына шаққандағы дивиденд мөлшерін бекіту;

12) Қоғамның жай акциялары бойынша дивидендтер төлемеу туралы шешім қабылдау;

13) Қоғам акцияларының ерікті делистингі туралы шешім қабылдау;

14) Қоғамға тиесілі барлық активтердің жиырма бес және одан да көп пайызын құрайтын сомадағы активтердің бір немесе бірнеше бөлігін беру (алу) арқылы қоғамның өзге де заңды тұлғаларды құруға немесе олардың қызметіне қатысуы не өзге де заңды тұлғалардың қатысушылары (акционерлері) құрамынан шығуы туралы шешім қабылдау;

15) қоғам акцияларды осы Заңға сәйкес ұйымдастырылмаған нарықта сатып алған жағдайда олардың құнын белгілеу әдістемесіне өзгерістерді бекіту (егер оны құрылтай жиналысы бекітпесе, әдістемені бекіту);

16) Жалғыз акционерге Қоғамның қызметі туралы ақпарат беру тәрібін айқындау;

*Жалғыз акционердің 2017 жылғы 22 тамыздағы № 345 бұйрығына сәйкес 16-1) тармақшасымен толықтырылған*

16-1) нәтижесінде елу және одан да көп пайызы иеліктен шығарылатын (иелiктен шығарылуы мүмкiн) мәміле туралы шешімді қабылдау күніне құны акционерлік қоғам активтерінің баланстық құнының жалпы мөлшерінің елу және одан да көп пайызын құрайтын мүлікті иеліктен шығаратын (иелiктен шығаруы мүмкiн) ірі мәмілені қоғамның жасасуы туралы шешім қабылдауы;

17) шешім қабылдау, осы Заңда және (немесе) осы Жарғысында Жалғыз акционердің айрықша құзыретіне жатқызылған өзге де мәселелер.

58. Заңға сәйкес Қоғамның акционерлерінің жылдық жалпы жиналысында қаралуы тиіс мәселелерді Жалғыз акционердің қарауына енгізуге Қоғамның Директорлар кеңесі бастамашылық жасайды.

59. Қоғамның Жалғыз акционерінің қарауына мәселелерді шығарумен байланысты шығындар, Қазақстан Республикасының заңнамасында белгіленген жағдайларды қоспағанда, Қоғаммен өтеледі.

60. Жалғыз акционердің қарауына шығарылатын мәселелер бойынша материалдар осы мәселелер бойынша дәйекті шешім қабылдауға қажетті көлемде ақпаратты қамтуы тиіс.

61. Қоғамның органдарын сайлау мәселелері бойынша материалдар ұсынылатын кандидаттар туралы мынадай ақпаратты қамтуы тиіс:

1) аты, жөні, қалауы бойынша әкесінің аты;

2) білімі туралы мәлімет;

3) Қоғамға үлестес болуы туралы мәлімет;

4) соңғы үш жылда жұмыс орындары мен лауазымдары туралы мәлімет;

5) кандидаттардың жұмыс тәжірибесін, біліктілігін растайтын өзге де ақпарат.

Қоғамның директорлар кеңесін (директорлар кеңесінің жаңа мүшесін) сайлау туралы мәселе қаралған жағдайда материалдарда директорлар кеңесінің сайланған мүшесі қандай акционердің өкілі болып табылатыны және (немесе) директорлар кеңесінің сайланған мүшелерінің қайсысы тәуелсіз директор болып табылатыны көрсетіледі. Егер директорлар кеңесіне кандидат акционер немесе Заңның 54-бабының 3-тармағында көзделген жеке тұлға болып табылатын болса, онда бұл мәліметтер де акционерлердің тізімі қалыптастырылған күнгі қоғамның дауыс беретін акцияларын акционердің иелену үлесі туралы деректер енгізіле отырып, материалдарда көрсетілуге тиіс.

62. Жылдық жалпы акционерлердің жиналысының айрықша құзіретіне жатқызылған мәселелер бойынша Жалғыз акционердің қарауына шығарылған материалдар мыналарды қамтиды:

1) Қоғамның жылдық қаржылық есептілігі;

2) жылдық қаржылық есептілікке аудиторлық есеп;

3) өткен қаржы жылы үшін Қоғамның таза табысын бөлу тәртібі мен Қоғамның бір жай акциясына шаққандағы дивиденд мөлшері туралы Директорлар кеңесінің ұсынымы;

4) акционерлердің қоғамның және оның лауазымды тұлғаларының іс-әрекетіне өтініштері және оларды қарау қорытындылары туралы ақпарат;

5) бастамашының қалауы бойынша өзге де құжаттар.

63. Жалғыз акционердің шешімдері Басқармада сақталады және Жалғыз акционерге кез келген уақытта танысу үшін беріледі.

Жалғыз акционердің талап етуі бойынша оған белгіленген тәртіппен куәландырылған Жалғыз акционердің шешімінің көшірмесі беріледі.

64. Егер Заңда немесе Қазақстан Республикасының өзге де заң актілерінде өзгеше көзделмесе, Жалғыз акционердің ерекше құзыретіне жатқызылатын мәселелер бойынша шешім қабылдау Қоғамның басқа органдарының, лауазымды тұлғаларының және қызметкерлерінің құзыретіне беруге жол берілмейді.

65. Жалғыз акционер Қоғамның басқа органдарының Қоғамның ішкі қызметіне қатысты мәселелері бойынша Қазақстан Республикасының заңнамасында белгіленген талаптарды бұза отырып қабылданған кез-келген шешімнің күшін жоюға құқылы.

**15. Қоғамның Директорлар кеңесі**

66. Қоғамның Директорлар кеңесі Қазақстан Республикасының заңнамасымен және (немесе) осы Жарғымен Жалғыз акционердің айрықша құзыретіне жатқызылған мәселелерді шешуді қоспағанда, Қоғамның қызметіне жалпы басшылықты жүзеге асырады.

67. Директорлар кеңесінің айрықша құзыретіне мына мәселелер жатқызылады:

1) қоғам қызметінің басым бағыттарын және қоғамның даму стратегиясын айқындау және/немесе Қазақстан Республикасының заңнамалық актілерінде көзделген жағдайларда қоғамның даму жоспарын бекіту;

2) жарияланған акциялардың саны шегiнде акцияларды орналастыру (өткізу) туралы, оның iшiнде орналастырылатын (өткiзiлетiн) акциялардың саны, оларды орналастыру (өткізу) тәсiлi мен бағасы туралы шешiм қабылдау;

3) қоғамның орналастырылған акцияларды немесе басқа да бағалы қағаздарды сатып алуы және оларды сатып алу бағасы туралы шешім қабылдау;

4) Жалғыз акционерге Қоғамның өткен қаржы жылы үшін таза кірісін бөлу тәртібі туралы және Қоғам жылдың қорытындысы бойынша төлейтін Қоғамның 1 (бір) жай акциясына шаққандағы дивиденд мөлшері туралы ұсыныстар әзірлеу;

5) Қоғамның жылдық қаржы есептілігін алдын ала бекіту, сондай-ақ Қоғамның жылдық есебін алдын ала бекіту;

6) Қоғамның облигацияларын және туынды бағалы қағаздарын шығару талаптарын айқындау, сондай-ақ оларды шығару туралы шешімдер қабылдау;

*67-тармақтың 7) және 8) тармақшалары Жалғыз акционердің 2017 жылғы 25 қаңтардағы № 21 бұйрығына сәйкес жаңа редакцияда баяндалған*

7) Басқарма туралы қағиданы бекіту;

8) Қоғамның Басқарма мүшелерінің лауазымдық айлықақыларының мөлшерін және оларға еңбекақы және сыйлықақы төлеу талаптарын Жалғыз акционермен алдын ала келісе отырып бекіту;

9) Директорлар кеңесінің комитеттерін құру және олар туралы қағидаларды бекіту, сондай-ақ комитеттер мүшелерін сайлау;

10) Ішкі аудит қызметінің сандық құрамын, өкілеттік мерзімін айқындау, оның басшысы мен мүшелерін тағайындау, сондай-ақ олардың өкілеттіктерін мерзімінен бұрын тоқтату, Ішкі аудит қызметінің жұмыс тәртібін, ішкі аудит қызметі қызметкерлеріне еңбекақы және сыйлықақы төлеудің мөлшері мен талаптарын айқындау;

11) корпоративтік хатшыны тағайындау, оның өкілеттік мерзімін айқындау, оның өкілеттігін мерзімінен бұрын тоқтату, сондай-ақ корпоративтік хатшының лауазымдық жалақысы мөлшерін және сыйақы шарттарын айқындау;

12) қаржылық есептіліктің аудиті үшін аудиторлық ұйымның, сондай-ақ қоғамның акцияларын төлеуге берілген не ірі мәміле нысанасы болып табылатын мүліктің нарықтық құнын бағалау жөніндегі бағалаушының қызметіне ақы төлеу мөлшерін айқындау;

13) Басқарманың ұсынысы бойынша Қоғамның даму жоспарларын, Қоғамның жылдық қаржы-шаруашылық жоспарларын (бюджет) және олардың орындалуы туралы есептерді бекіту;

*14) тармақша Жалғыз акционердің 2017 жылғы 22 тамыздағы № 345 шешімімен өзгерілген*

14) қоғамның ішкі қызметін реттейтін құжаттарды (қоғам қызметін ұйымдастыру мақсатында атқарушы орган қабылдайтын құжаттарды қоспағанда), оның ішінде аукциондар өткізу және қоғамның бағалы қағаздарына қол қою шарттары мен тәртібін белгілейтін ішкі құжатты бекіту;

*67-тармақтың 15) тармақшасы Жалғыз акционердің 2017 жылғы 25 қаңтардағы № 21 бұйрығына сәйкес жаңа редакцияда баяндалған*

15) Жалғыз акционердің алдын ала келісімі бойынша штат санын және ұйымдық құрылымын бекіту;

16) Қоғамның филиалдары мен өкілдіктерін құру және жабу туралы шешімдер қабылдау және олар туралы ережелерді бекіту;

17) Қоғамның басқа заңды тұлғалардың акцияларының он және одан да көп пайызын (жарғылық капиталға қатысу үлестерiн) сатып алу (иелігінен шығару) туралы шешімдерін қабылдау, сондай-ақ олардың қызметінің мәселелері бойынша шешімдер қабылдау;

18) акцияларының (жарғылық капиталдағы қатысу үлесінің) он және одан да көп пайызы қоғамға тиесілі заңды тұлға акционерлерінің (қатысушыларының) жалпы жиналысының құзыретіне жатқызылатын қызмет мәселелері бойынша шешімдер қабылдау;

19) қоғамның міндеттемелерін оның өзіндік капиталы мөлшерінің он және одан да көп пайызы болатын шамаға көбейту;

20) қоғам немесе оның қызметтік, коммерциялық немесе заңмен қорғалатын өзге де құпия болып табылатын қызметі туралы ақпаратты айқындау;

21) осы Жарғыда көзделген жағдайларды қоспағанда, Қоғам активінің бестен бастап және елу пайызға дейінгі сомасы ірі мәмілелер және жасалуына қоғам мүдделі мәмілелер жасасу туралы шешімдер қабылдау;

*Жалғыз акционердің 2017 жылғы 22 тамыздағы № 345 шешіміне сәйкес 21-1) тармақшасымен толықтырылған*

21-1) Қоғамның омбудсменін тағайындау және омбудсмен туралы қағиданы бекіту;

22) Заңда және (немесе) қоғамның жарғысында көзделген, Жалғыз акционердің және Қоғам Басқармасының айрықша құзыретіне жатпайтын өзге де мәселелер.

68. Тізбесі осы Жарғының 67-тармағымен белгіленген мәселелер Басқарманың шешуі үшін берілмейді.

69. Директорлар кеңесі осы Жарғыға сәйкес Басқарманың құзыретіне жатқызылған мәселелер бойынша, сондай-ақ Жалғыз акционердің шешімдеріне қайшы келетін шешімдер қабылдауға құқылы емес.

70. Директорлар кеңесі:

1) мүдделердің ықтимал қақтығысын, оның ішінде қоғам меншігін заңсыз пайдалануды және мүдделілік болуына орай жасалатын мәмілелерді жасасқан кезде асыра пайдалануды лауазымды адамдар мен акционерлер деңгейінде қадағалауға және оларды мүмкіндігінше жоюға;

2) Қоғамдағы корпоративтік басқару практикасының тиімділігін бақылауды жүзеге асыруға тиіс.

71. Жалғыз акционердің шешімі бойынша Директорлар кеңесінің мүшелеріне, мемлекеттік қызметші болып табылатын мүшелерді қоспағанда, олардың өз міндеттерін орындау кезеңінде сыйақы төленуі және (немесе) олардың Директорлар кеңесінің мүшесі функциясын орындауымен байланысты шығындары өтелуі мүмкін. Ондай сыйақылар мен өтемақылардың көлемі осы Жарғыға сәйкес Жалғыз акционердің шешімімен белгіленеді.

72. Директорлар кеңесі мүшелерінің саны үш адамнан кем болмауы тиіс. Директорлар кеңесінің мүшелері болып табылатын тәуелсіз директорлар саны Директорлар кеңесі мүшелер санының үштен бір бөлігінен кем болмауы керек.

Директорлар кеңесінің мүшелері Заңға сәйкес Қоғамның Жалғыз акционерінің шешімімен сайланады және қайта сайланады.

Директорлар кеңесі мүшелерінің өкілеттік мерзімі Қоғамның Жалғыз акционерінің шешімімен белгіленеді.

73. Жеке адам ғана директорлар кеңесiнiң мүшесi бола алады.

Директорлар кеңесінің мүшесі Заңға және (немесе) осы Жарғыға сәйкес өзіне жүктелген функцияларды орындауды өзге адамдарға беруге құқылы емес.

Директорлар кеңесiнiң мүшелерi:

1) директорлар кеңесiне акционерлердiң өкiлдерi ретiнде сайлауға ұсынылған (ұсыным берiлген) адамдар;

2) қоғамның акционері болып табылмайтын және директорлар кеңесiне акционердiң өкiлi ретiнде сайлауға ұсынылмаған (ұсыным берiлмеген) жеке адамдар арасынан сайланады.

74. Басқарма Төрағасынан басқа Басқарманың мүшелері Директорлар кеңесіне сайлана (тағайындала) алмайды. Басқарма Төрағасы Директорлар кеңесінің Төрағасы болып сайлана (тағайындала) алмайды.

75. Директорлар кеңесі мүшелерінің жасырын дауыс беруі нәтижесінде көпшілік дауысымен сайналанатын Директорлар кеңесінің Төрағасы:

1) Директорлар кеңесінің жұмысын ұйымдастырады;

2) Директорлар кеңесінің жиналысын шақырады және оларға төрағалық етеді;

3) жиналыстарда хаттама жүргізуді ұйымдастырады.

76. Директорлар кеңесінің Төрағасы болмаған жағдайда, оның функциясын Директорлар кеңесінің шешімімен Директорлар кеңесі мүшелерінің біреуі жүзеге асырады.

77. Директорлар кеңесінің отырысы:

1) оның Төрағасының, Басқарманың немесе Қоғамның Басқарма Төрағасының бастамасымен не болмаса мына тұлғалардың талап етуімен шақырылуы мүмкін:

2) Директорлар кеңесінің кез-келген мүшесі;

3) Қоғамның аудитін жүзеге асырушы аудиторлық ұйым;

4) Жалғыз акционер;

5) Ішкі аудит қызметі;

78. Директорлар кеңесінің отырысын шақыру туралы талап Директорлар кеңесінің Төрағасына Директорлар кеңесі жиылысының күн тәртібімен қоса ұсынылатын мәселелер бойынша қосымшасы бар сәйкес жазбаша хабарламаны жіберу жолымен қойылады.

Директорлар кеңесінің Төрағасы жиналысты шақырудан бас тартқан жағдайда бастамашы аталған талаппен Директорлар кеңесінің жиналысын шақыруға міндетті Басқармаға жүгінуге құқылы.

79. Директорлар кеңесінің отырысы шақырылым туралы талап келіп түскеннен бастап он күннен аспайтын уақыт ішінде шақырылуы тиіс.

80. Директорлар кеңесінің жиналысы аталған талапты қойған тұлғаны міндетті шақыру арқылы өткізіледі.

81. Директорлар кеңесінің отырысын өткізу туралы күн тәртібімен қоса ұсынылатын мәселелер бойынша қосымшасы бар сәйкес жазбаша хабарлама жиналыстың өтуіне дейінгі жеті күнтізбелік күннен кеш емес уақыт аралығында Директорлар кеңесінің мүшелеріне жіберілуі керек.

Егер ірі мәміле жасау және (немесе) мүдделілік болатын мәміле жасау туралы шешім қабылдау жөнінде сұрақ қаралған жағдайда, мәміле туралы ақпаратта мәміленің тараптары туралы, мәмілені орындау мерзімі мен шарттары, тартылған тұлғалардың қатысу үлестерінің сипаттары мен көлемдері туралы мәліметтер, сондай-ақ егер мәміле нәтижесінде Қоғамның активтерінің мөлшерінің бес және одан көп пайызын құрайтын сомаға барабар мүлік иеліктен шығарылатын немесе сатып алынатын болса бағалаушының есебі қамтылуы тиіс.

82. Директорлар кеңесінің отырысын өткізу туралы хабарлама отырысты өткізу уақыты, күні және орны туралы мәліметтерден, оның күн тәртібінен, сондай-ақ күндізгі отырысты өткізу кезінде Директорлар кеңесіне егер де ол жиналысқа қатыса алмаған жағдайда күн тәртібі бойынша жазбаша хабарламаны жіберу арқылы дауыс беру мүмкіндігі туралы түсіндірмеден тұруы тиіс.

83. Директорлар кеңесінің мүшесі Басқарманы өзінің Директорлар кеңесінің жиналысына қатыса алмайтындығын алдын ала ескертуі керек.

84. Директорлар кеңесінің отырысын өткізу үшін жалпы жиналым Директорлар кеңесі мүшелері санының жартысынан кем болмауы тиіс және Директорлар кеңесінің қатыспаған мүшелерін ескере отырып анықталуы мүмкін (олардың жазбаша түрдегі дауыстары болған жағдайда);

Директорлар кеңесі мүшелерінің жалпы саны осы тармақтың бірінші абзацында анықталған жиналымға жету үшін жеткіліксіз болса, Директорлар кеңесі Жалғыз акционердің қарауына Директорлар кеңесінің жаңа мүшелерін сайлау (тағайындау) мәселесін шығаруға міндетті.

85. Директорлар кеңесінің әрбір мүшесі бір дауысқа ие. Директорлар кеңесінің шешімдері, егер Қазақстан Республикасының заңнамасында өзгеше көзделмесе, жиналысқа қатысқан Директорлар кеңесі мүшелерінің жай көпшілік дауысымен қабылданады.

Дауыстар тепе-тең түскен жағдайда Директорлар кеңесі Төрағасының немесе Директорлар кеңесінің жиналысында төрағалық етіп отырған тұлғаның дауысы шешуші болып табылады.

86. Директорлар кеңесі тек қана Директорлар кеңесі мүшелері қатыса алатын жабық жиналыстың өткізілуі туралы шешімдер қабылдауға құқылы.

87. Қоғамның ірі мәміле жасауы туралы шешімді Қазақстан Республикасының заңнамасында белгіленген тәртіппен Директорлар кеңесі қабылдайды.

88. Мүдделiлiк болуына орай Қоғамның мәмiленi жасасуы туралы шешiм оның жасалуына мүдделi емес директорлар кеңесi мүшелерiнiң жай көпшiлiк даусымен қабылданады.

89. Директорлар кеңесі Төрағасының еркі бойынша оның қарауына жіберілген Директорлар кеңесінің шешімдерін қабылдау сырттай дауыс беру арқылы мүмкін болады.

Директорлар кеңесінің сырттай жиналысын өткізу тәртібі Заңмен және Қоғамның ішкі актілерімен айқындалады.

90. Директорлар кеңесінің күндізгі тәртіппен өткізілген отырысында қабылданған шешімдер отырыс өткен күннен бастап үш күн мерзімінде хаттамамен рәсімделеді, оған отырыста төрағалық еткен тұлға мен корпоративтік хатшы қол қояды және ол мыналардан тұруы тиіс:

1) Қоғамның толық атауы және орналасқан жері;

2) отырыс өткізілген күн, уақыт және орын;

3) отырысқа қатысқан тұлғалар туралы мәлімет;

4) отырыстың күн тәртібі;

5) дауысқа салынған мәселелер және солар бойынша дауыс беру нәтижелері;

6) қабылданған шешімдер;

7) Директорлар кеңесінің шешімдері бойынша өзге де мәліметтер.

91. Жиналыс хаттамалары мен сырттай дайыс беру жолымен қабылданған Директорлар кеңесінің шешімдері, сондай-ақ қолдар қойылған бюллетендер Қоғамның корпоративтік хатшысында сақталады.

92 Корпоративтік хатшы Директорлар кеңесі мүшелерінің талаптары бойынша Директорлар кеңесінің отырыс хаттамаларын және сырттай дауыс беру жолымен қабылданған шешімдерін танысу үшін беруге және (немесе) Қоғамның уәкілетті қызметкерінің қолымен және Қоғамның мөрі басылып расталған хаттама мен шешімдердің үзінділерін беруге міндетті.

*93-тармақ Жалғыз акционердің 2017 жылғы 22 тамыздағы № 345 бұйрығына сәйкес жаңа редакцияда баяндалған*

93. Неғұрлым маңызды мәселелерді қарау және Директорлар кеңесіне ұсынымдарын дайындау үшін Қоғамда мына мәселелер бойынша Директорлар кеңесінің комитеттері құрылады:

1) стратегиялық жоспарлау;

2) *Жалғыз акционердің 2017 жылғы 22 тамыздағы № 345 шешімімен алып тасталған;*

3) ішкі аудит;

4) *Жалғыз акционердің 2017 жылғы 22 тамыздағы № 345 шешімімен алып тасталған;*

5) Қоғамның ішкі құжатында көзделген басқа да мәселелер.

94. Директорлар кеңесінің комитеттері Директорлар кеңесінің мүшелерінен және нақты комитетте жұмыс істеу үшін қажетті кәсіби білімі бар сарапшылардан құралады. Директорлар кеңесінің комитетін Директорлар кеңесінің мүшесі басқарады. Осы Жарғының 93-тармағында көрсетілген Директорлар кеңесі комитеттерінің басшылары (төрағалары) Тәуелсіз директорлар болып табылады. Қоғамның Басқарма Төрағасы Директорлар кеңесі комитетінің Төрағасы бола алмайды.

Директорлар кеңесі комитеттерін қалыптастыру және олардың жұмыс істеу тәртібі, сондай-ақ олардың сандық құрамы Директорлар кеңесі бекітетін Қоғамның ішкі құжатымен белгіленеді.

**16. Қоғамның Басқармасы**

95. Қоғамның ағымдағы қызметіне басшылық жасауды алқалы атқарушы орган – Басқарма жүзеге асырады. Басқарманы Басқарма Төрағасы басқарады.

96. Басқарма Заңмен және осы Жарғымен Қоғамның басқа органдарының және лауазымды тұлғаларының құзыретіне жатқызылмаған Қоғам қызметінің кез келген мәселелері бойынша шешімдер қабылдауға құқылы, оның ішінде:

*96-тармақтың 1) және 2) тармақшалары Жалғыз акционердің 2017 жылғы 25 қаңтардағы № 21 бұйрығына сәйкес жаңа редакцияда баяндалған*

1) Қоғамның штат саны мен ұйымдық құрылымын Жалғыз акционермен алдын ала келісуімен әзірлейді және Директорлар кеңесіне бекітуге ұсынады;

*2) тармақша Жалғыз акционердің 2017 жылғы 22 тамыздағы № 345 бұйрығына сәйкес өзгерілген*

2) Қоғамның штаттық кестесін бекітеді;

3) Қоғамның барлық қызметкерлеріне орындалуы міндетті шешімдер қабылдайды және нұсқаулар береді;

4) Директорлар кеңесінің бекітуіне Қоғамның даму жоспарларын, Қоғамның қаржы-шаруашылық қызметінің жылдық жоспарларын (бюджет) және олардың орындалуы туралы есептер ұсынады;

5) Қоғамның ішкі қызметінің өндірістік мәселелері бойынша шешімдер қабылдайды;

6) Қоғамға тиесілі активтердің он пайызға дейінгі мөлшерлемесін құрайтын активтердің бір немесе бірнеше бөлігін беру жолымен өзге заңды тұлғаларды құру мен олардың іс-қызметіне Қоғамның қатысуы туралы шешімдер қабылдайды;

7) Қоғамның ұйымдық бірліктері (құрылымдық бөлімшелері) туралы ережелерді, сондай-ақ Қоғамның қызметін ұйымдастыру мақсатымен қабылданатын және Қоғамның Директорлар кеңесінің құзіретіне жатпайтын емес өзге де құжаттарды бекітеді;

8) тауарлық белгілердің үлгілерін, қызмет көрсету белгілерін және Қоғамның бейнелемесін бекітеді;

9) Қоғамның Ішкі аудит қызметінің ұсыныстарын орындауды бақылауды жүзеге асырады;

10) *Жалғыз акционердің 2017 жылғы 22 тамыздағы № 345 бұйрығына сәйкес алып тасталған;*

11) *Жалғыз акционердің 2017 жылғы 22 тамыздағы № 345 бұйрығына сәйкес алып тасталған;*

12) Қоғамның Жалғыз акционерінің және Директорлар кеңесінің айрықша құзыретіне жатпайтын Қоғамның қызметін қамтамасыз етудің өзге де мәселелері бойынша шешімдер қабылдайды.

97. Басқарманың шешімдері хаттамамен ресімделеді, оған Басқарма отырысына қатысып отырған Басқарма мүшелері қол қояды және дауысқа салынған сұрақтарды, олар бойынша дауыс берудің қорытындыларын, әрбір сұрақ бойынша әрбір Басқарма мүшесінің дауыс беру нәтижелерін қамтиды.

Басқарма мүшесінің дауыс беру құқығын басқа адамға, соның ішінде Қоғамның Басқармасының басқа мүшесіне беруге жол берілмейді.

98. Басқарма Жалғыз акционердің және Директорлар кеңесінің шешімдерін орындауға міндетті.

99. Басқарма Қоғамның даму жоспарының және Қоғамның қаржы-шаруашылық қызметінің жылдық жоспарының (бюджет) орындалуына жауапты.

100. Егер мәміле жасау сәтіне тараптар ондай шектеулер туралы білгендігін дәлелдей алса, Қоғам Басқарманың Қоғаммен белгіленген шектеулерді бұза отырып жасалған мәмілелерінің жарамдылығына дауласа алады.

101. Басқарма мүшелері өзге ұйымдарда Директорлар кеңесінің келісімімен ғана жұмыс істей алады.

102. Басқарма мүшелері өздеріне тапсырылған міндеттемелерді адалдықпен орындап, Қоғам мен Жалғыз акционердің көзқарасын жақтайтын тәсілдерді қолдануы керек.

103. Басқарма мүшелері шығындардың алдын алу, Қоғамның қызметін оңтайландыру үшін Басқарма отырысын шақыруға бастамашылық жасау, Басқарма Төрағасын хабардар ету немесе басқа да қол жетімді тәсілдер арқылы қажетті шаралар қабылдауы керек.

104. Басқарма мүшелерінің басқа да функциялары, құқықтары мен міндеттемелері Қазақстан Республикасының заңнамаларымен, осы Жарғымен, сондай-ақ Қоғамның осы тұлғамен жасалған еңбек шартымен айқындалады.

105. Басқарма Төрағасымен еңбек шарты Қоғамның атынан Директорлар кеңесінің Төрағасымен жасалады. Басқарманың басқа мүшелерімен еңбек шарты Басқарма Төрағасымен жасалады.

106. Басқарма құрамы үш адамнан кем болмауы керек.

107. Басқарма қажеттілікке қарай, бірақ кем дегенде бір айда бір рет шақырылады.

108. Басқарма кез-келген Басқарма мүшесінің талабы бойынша шақырылуы мүмкін.

109. Басқарманың шешімдері қатысушы мүшелерінің көпшілік дауысын жинау арқылы қабылданады. Дауыстар тең болған жағдайда Басқарма Төрағасының дауысы шешуі болып табылады.

110. Басқарма Төрағасы:

1) Басқарманы басқарады;

2) Жалғыз акционер мен Директорлар кеңесінің шешімдерін орындауды ұйымдастырады;

3) Қазақстан Республикасының заңнамаларында бекітілген тәртіппен Қоғам атынан мәмілелер жасайды;

4) Қоғам атынан оның үшінші тұлғалармен қарым-қатынастарында сенімхатсыз әрекет етеді;

5) Қоғамның оның үшінші тұлғалармен қарым-қатынастарда өкілдік ету құқығына сенімхат береді;

6) Қоғам қызметкерлерін қабылдау, орналастыру және жұмыстан босату (Заңмен және осы Жарғымен бекітілген жағдайларды қоспағанда), оларға ынталандыру шараларын қолданады және тәртіптік жазаға тартады;

7) Қоғам қызметкерлерінің лауазымдық еңбек ақыларының мөлшерін бекітеді, корпоративті хатшыны, Басқарма құрамына кіретін қызметкерлерді және Ішкі аудит қызметінің қызметкерлерін қоспағанда, Қоғам қызметкерлерінің сыйақыларының мөлшерін анықтайды;

8) өзі болмаған жағдайда өзінің міндеттемелерін орындауды Басқарма мүшелерінің біреуіне жүктейді;

9) Басқарма мүшелерінің міндеттемелерін, өкілеттілік аясын және жауапкершіліктерін, сондай-ақ олардың бірін-бірі алмастыруларын белгілейді;

10) Қоғамның жұмыс режимін бекітеді;

11) Қазақстан Республикасының заңнамаларына сәйкес Директорлар кеңесінің алдында есеп береді;

12) Қоғамның ағымдағы және келешектегі жоспарлары мен бағдарламаларын орындауды қамтамасыз етеді;

13) өз құзіреті шеңберінде бұйрықтар шығарады, міндеттемелер жүктейді;

14) Қоғамның банктік және өзге де есеп-шоттарын ашады;

15) Басқарма жиналысын шақырады және қажетті материалдарды қарауға ұсынады;

16) Қоғам мүліктеріне қатысты заңсыз әрекеттерді туындататын себептер мен жағдайларды анықтау бойынша жұмыстарды ұйымдастырады;

17) Қоғамда сыбайлас жемқорлыққа қарсы күрес бойынша жұмыстарды жүргізеді және сыбайлас жемқорлыққа қарсы шараларды қабылдау үшін жеке жауапты болады;

18) осы Жарғымен, Жалғыз акционердің және Директорлар кеңесінің шешімдерімен анықталған өзге де функцяларды атқарады.

111. Басқарма Төрағасының шешімі бойынша Басқарма мүшелеріне бекітілген тәртіппен оның қандай да бір өкілеттіліктері сенімхат негізінде берілуі мүмкін.

**17. Ішкі аудит қызметі**

112. Қоғамның қаржылық-шаруашылық қызметіне бақылауды жүзеге асыру үшін Қоғамның Директорлар кеңесінің шешімі бойынша Ішкі аудит қызметін құру туралы шешім қабылдануы мүмкін. Ішкі аудит қызметінің қызметкерлері Директорлар кеңесі мен Басқарма құрамына сайлана алмайды.

113. Ішкі аудит қызметі Директорлар кеңесіне тікелей бағынады және оған өзінің қызметі бойынша жыл қорытындысы бойынша және Директорлар кеңесінің шешімі бойынша өзге де мерзімде есеп береді. Ішкі аудит қызметінің міндеттері, функциялары, құқықтары мен қызмет атқару тәртібі Директорлар кеңесі бекітетін Қоғамның Ішкі аудит қызметі туралы ережемен айқындалады.

114. Директорлар кеңесі белгілеген тәртіппен Ішкі аудит қызметі:

1) Директорлар кеңесіне Қоғамның қаржылық-шаруашылық қызметі туралы объективті тәуелсіз ақпаратты ұсынады;

2) жүйелендірілген және тізбектелген әдістерді қолдана тәуекелді басқару, ішкі бақылау және корпоративтік басқару принциптеріне баға береді, бақылайды және оларды жетілдіруге мүмкіндік туғызады;

3) Ішкі аудит қызметі туралы ережеге сәйкес оның құзыретіне жатқызылатын өзге де функцияларды жүзеге асырады.

**18. Корпоративтік хатшы**

*115-тармақ Жалғыз акционердің 2017 жылғы 22 тамыздағы № 345 бұйрығына сәйкес жаңа редакцияда баяндалған;*

115. Корпоративтік хатшы Қоғамның Директорлар кеңесі мен Басқарманың мүшелері болып табылмайтын Қоғам қызметкерлерінің санынан Директорлар кеңесімен тағайындалады.

116. Корпоративтік хатшының құзыретіне келесі мәселелер жатады:

1) Директорлар кеңесінің отырысына материалдарды дайындау;

2) Жарғының ережелеріне және Қоғамның өзге де ішкі құжаттарына сәйкес Қоғамның органдарының арасында анық өзара қатынасты қамтамасыз ету;

3) корпоративтік басқару дамуындағы жаңа тенденциялар туралы Қоғамның Директорлар кеңесі мен лауазымды тұлғаларды ақпараттандыру;

4) Қоғам туралы ақпаратты ашу және ұсынуды қамтамасыз ету;

5) Жалғыз акционердің өтінішін Қоғамның тиісті органдарымен тиісінше қарастырылуын қамтамасыз ету және акционердің құқықтарының бұзылуымен байланысты қақтығыстарды шешу;

6) Қоғамның Жалғыз акционерінің, Директорлар кеңесінің өтініштерін Қоғамның органдарымен уақтылы қарастырылуына бақылау жүргізу;

7) Директорлар кеңесі отырыстарының хаттамаларын және сырттай дауыс беру жолымен қабылданған шешімдердің сақталуын қамтамасыз ету;

8) Директорлар кеңесі мүшесінің талап етуі бойынша Директорлар кеңесінің отырыс хаттамаларын және сырттай дауыс беру жолымен қабылданған шешімдерін танысу үшін беруеді және (немесе) Қоғамның уәкілетті қызметкерінің қолымен және Қоғамның мөрі басылып расталған хаттама мен шешімдердің үзінділерін береді.

117. Корпоративтік хатшының мәртебесі, функциялары, құқықтары мен міндеттері Директорлар кеңесімен бекітілетін корпоративтік хатшы туралы ережемен анықталады.

**19. Қоғамның лауазымды тұлғалары**

118. Қоғамның Директорлар кеңесінің және Басқарма мүшелері Қоғамның лауазымды тұлғалары болып табылады:

119. Қоғамның лауазымды тұлғалары:

1) өздеріне жүктелген міндеттерді адал орындайды және Қоғам мен Қоғамның Жалғыз акционерінің мүдделерін мейлінше жоғары дәрежеде көрсететін әдістерді қолданады;

2) Қоғамның мүлкін өз мақсаттарына пайдалануға немесе оның осы Жарғыға және Жалғыз акционер мен Директорлар кеңесінің шешімдеріне қайшы пайдаланылуына, сондай-ақ жеке мақсатта және өздерінің аффилиирленген тұлғаларымен мәмілелер жасаған кезде асыра пайдалануына жол бермеуге тиіс;

3) тәуелсіз аудит жүргізуді қоса алғанда бухгалтерлік есеп және қаржылық есептілік жүйесінің тұтастығын қамтамасыз етуге міндетті;

4) Қоғам қызметі туралы ақпараттың ашылуы мен берілуін Қазақстан Республикасы заңдарының талаптарына сәйкес бақылайды;

5) егер Қоғамның ішкі құжаттарында өзгеше белгіленбесе, қоғамның қызметі туралы ақпараттың құпиялылығын, оның ішінде қоғамдағы жұмыс тоқтатылған сәттен бастап үш жылдың ішінде сақтауға міндетті.

120. Қоғамның Директорлар кеңесінің мүшелері:

1) хабардарлық, ашықтық негізінде, қоғамның және оның акционерлерінің мүдделері үшін Қазақстан Республикасы заңнамасының талаптарына, қоғамның жарғысы мен ішкі құжаттарына сәйкес әрекет етуге;

2) барлығына әділ қарауға, корпоративтік мәселелер бойынша объективті түрде тәуелсіз ой-пікір білдіруге тиіс.

121. Қоғамның лауазымды адамдары өздерінің іс-әрекеттерінен және (немесе) әрекетсіздігінен келтірілген зиян үшін және қоғамға келтірілген залалдар үшін:

1) қателесуге әкеп соқтыратын ақпарат немесе көрінеу жалған ақпарат беру;

2) осы Заңда белгіленген ақпарат беру тәртібін бұзу;

3) олардың жосықсыз іс-әрекеттері және (немесе) әрекетсіздігі нәтижесінде, оның ішінде олардың не олардың аффилиирленген тұлғаларының қоғаммен осындай мәмілелер жасасу нәтижесінде пайда (табыс) табу мақсатында, қоғамға зиян келтіруге әкеп соқтырған ірі мәмілелерді және (немесе) мүдделілік болуына орай жасалатын мәмілелерді жасасуды ұсыну және (немесе) жасасу туралы шешім қабылдау нәтижесінде келтірілген залалдарды қоса алғанда, бірақ олармен шектелмей Қоғам мен Жалғыз акционердің алдында Қазақстан Республикасының заңдарында белгіленген жауаптылықта болады.

Қоғамның Жарғысында көзделген жағдайларда, Директорлар кеңесі ірі мәмілелерді және (немесе) мүдделілік болуына орай жасалатын мәмілелерді жасасу туралы шешімдер қабылдауы, егер оларды орындау нәтижесінде қоғамға залал келтірілсе, оларды жасасуды ұсынған лауазымды адамды немесе өзі мүше болып табылатын қоғам органының отырысында, оның ішінде олар не олардың аффилиирленген тұлғалары пайда (табыс) табу мақсатында жосықсыз әрекет еткен және (немесе) әрекет етпеген лауазымды адамды жауаптылықтан босатпайды.

122. Жалғыз акционердің шешімі негізінде Қоғам лауазымды адамға оның қоғамға келтірген зиянды не залалдарды қоғамға өтеуі туралы талап-арызбен сотқа жүгінуге құқылы.

123. Мәміленің жасалуына мүдделі және орындау нәтижесінде Қоғамға залалдар келтірілген мәміле жасасуды ұсынған лауазымды адамды қоспағанда, қоғамның лауазымды адамдары, егер Қоғамның органы қабылдаған, қоғамға не Жалғыз акционерге залалдар келтіруге әкеп соқтырған шешімге қарсы дауыс берсе немесе дәлелді себептермен дауыс беруге қатыспаса, жауаптылықтан босатылады.

124. Егер лауазымды адамның Қоғамның лауазымды адамдары қызметінің осы Заңда белгіленген қағидаттарын сақтай отырып, шешім қабылдау кезінде өзекті (тиісті) ақпарат негізінде тиісінше әрекет еткені және мұндай шешім Қоғам мүдделеріне қызмет етеді деп негізді түрде есептегені дәлелденген болса, ол коммерциялық (кәсіпкерлік) шешімнің нәтижесінде туындаған залалдарды өтеуден босатылады.

125. Сот экономикалық қызмет саласында меншікке қарсы немесе коммерциялық немесе өзге де ұйымдардағы қызмет мүдделеріне қарсы қылмыстарды жасауға кінәлі деп таныған, сондай-ақ аталған қылмыстарды жасағаны үшін ақталмайтын негіздер бойынша қылмыстық жауаптылықтан босатылған Қоғамның лауазымды адамдары, заңда белгіленген тәртіппен соттылығы өтелген не алып тасталған не қылмыстық жауаптылықтан босатылған күннен бастап бес жыл ішінде қоғамдардың лауазымды адамдарының міндеттерін орындай алмайды.

126. Егер қоғамның қаржылық есептілігі қоғамның қаржылық жағдайын бұрмаласа, қоғамның осы қаржылық есептілігіне қол қойған қоғамның лауазымды адамдары осының нәтижесінде материалдық зиян келтірілген үшінші тұлғалар алдында жауаптылықта болады.

**20. Қоғамның лауазымды тұлғаларының және заңды тұлғалардың олардың үлестес тұлғалары туралы ақпарат беру тәртібі**

127. Қоғам өзiнiң үлестес тұлғаларының есебiн осы тұлғалар беретiн мәлiметтер негiзiнде жүргiзедi.

128. Қоғамның үлестес тұлғалары туралы мәлiметтер қызметтiк, коммерциялық немесе заңмен қорғалатын өзге де құпияны құрайтын ақпарат болып табылмайды.

129. Қоғамның үлестес тұлғалары болып табылатын лауазымды тұлғалар мен заңды тұлғалар қосылған күннен бастап жетi күн ішінде Қоғамға өзінің үлестес тұлғалары туралы мәліметтерді Қазақстан Республикасының заңнамасымен қарастырылған көлемде ұсынады.

130. Бұған дейін болған тұлға Қоғамның лауазымды тұлғасы немесе заңды тұлғасы қосылғандығын тоқтатқан жағдайда Қоғамның лауазымды тұлғасы немесе заңды тұлғасы Қоғамды бұл туралы бес күн ішінде хабардар етеді.

**21. Қоғамның ақпаратты ашуы**

131. Қоғамның Жалғыз акционерінің мүддесiн қозғайтын Қоғам қызметі туралы ақпаратты Жалғыз акционердің назарына жеткізуге міндетті.

132. Қоғамның Жалғыз акционерінің мүддесін қозғайтын ақпарат болып мыналар танылады:

*1) тармақша Жалғыз акционердің 2017 жылғы 22 тамыздағы № 345 бұйрығына сәйкес өзгерілген;*

1) Жалғыз акционер қабылдаған шешімдер;

*Жалғыз акционердің 2017 жылғы 22 тамыздағы № 345 бұйрығына сәйкес 1-1) тармақшамен толықтырылған;*

1-1) Директорлар кеңесі мәселелер тізбесі бойынша қабылдаған шешімдер, бұл мәселелер туралы ақпарат Қоғамның ішкі құжаттарына сәйкес акционерлердің және инвесторлардың назарына жеткізілуге тиіс;

2) Қоғамның акциялар мен басқа да бағалы қағаздарды шығаруы және уәкiлеттi органның Қоғамның бағалы қағаздарын орналастыру қорытындылары туралы есептерiн, Қоғамның бағалы қағаздарын өтеу қорытындылары туралы есептерiн бекiтуi, уәкiлеттi органның Қоғамның бағалы қағаздарының күшiн жоюы;

*3) тармақша Жалғыз акционердің 2017 жылғы 22 тамыздағы № 345 бұйрығына сәйкес өзгерілген;*

3) Қоғамның ipi мәмілелерді және бір мезгілде мынадай талаптарға жауап беретін: жасалуында қоғамның мүдделілігі болған табылатын және Қоғамның уәкілетті органы осындай мәмілелерді жасасу туралы шешім қабылдаған күнге құны Қоғам активтерінің баланстық құнының жалпы мөлшерінің он және одан да көп пайызын құрайтын мүлікті иеленуге немесе иеліктен шығаруға байланысты мәмілелер болып табылады.

Қоғам активтерінің баланстық құнының жалпы мөлшерінің он және одан да көп пайызын құрайтын мүлікті иелену немесе иеліктен шығару нәтижесімен мәмілелер туралы ақпарат мәміле тараптары, иеленген немесе иеліктен шығарылған активтер, мәміле мерзімдері мен шарттары, тартылған тұлғалардың қатысу үлестерінің көлемі мен сипаты туралы мәліметтерден, сондай-ақ мәміле туралы басқа мәліметтерден тұруы тиіс;

4) Қоғам активтерiнiң бес және одан да көп пайызын құрайтын сомаға Қоғамның мүлкiн кепiлге (қайта кепiлге) беруi;

*5) тармақша Жалғыз акционердің 2017 жылғы 22 тамыздағы № 345 бұйрығына сәйкес өзгерілген;*

5) Қоғамның өз капиталының жиырма бес және одан да көп пайызы болатын мөлшерде Қоғамның қарыз алуы;

6) *6) тармақша Жалғыз акционердің 2017 жылғы 22 тамыздағы № 345 шешімімен алып тасталған;*

7) қызметтiң қандай да түрiн жүзеге асыруға Қоғамның лицензиялар алуы, қызметтiң қандай да бiр түрiн жүзеге асыруға Қоғамның бұрын алған лицензиялары қолданылуының тоқтатыла тұруы немесе тоқтатылуы;

8) Қоғамның заңды тұлға құруға қатысуы;

9) Қоғам мүлкiне тыйым салынуы;

10) нәтижесiнде баланстық құны Қоғам активтерiнiң жалпы мөлшерiнiң он және одан да көп пайызы болатын қоғам мүлкi жойылған төтенше сипаттағы мән-жайлардың туындауы;

11) Қоғамның және оның лауазымды тұлғаларының әкiмшiлiк жауапқа тартылуы;

12) сотта корпоративтiк дау бойынша iс қозғалуы;

13) Қоғамды мәжбүрлеп қайта ұйымдастыру туралы шешiмдер;

14) Қоғамның Жарғысына, сондай-ақ Қоғам акцияларын шығару проспектіне сәйкес Жалғыз акционердің мүдделерін қамтитын басқа да ақпарат.

133. Жалғыз акционердің мүдделерін қамтитын Қоғамның қызметі туралы ақпарат ұсыну Қазақстан Республикасының заңнамаларына және осы Жарғыға сәйкес жүзеге асырылады.

*134-тармаққа Жалғыз акционердің 2017 жылғы 22 тамыздағы № 345 бұйрығына сәйкес өзгеріс енгізілген;*

134. Егер Заңда және Қазақстан Республикасының басқа да заңдарында ақпаратты жариялау (Жалғыз акционердің назарына жеткізу) мерзімдері көзделмесе, осы ақпарат пайда болған күннен бастап үш жұмыс күні ішінде жарияланады (акционерлердің назарына жеткізіледі).

Сотта корпоративтік дау бойынша іс қозғалуы туралы ақпарат Қоғам соттың корпоративтiк дау жөнiндегi азаматтық iс бойынша тиiстi хабарламасын (шақыруын) алған күнінен бастап жетi жұмыс күнi iшiнде Жалғыз акционерге ұсынылуы тиіс.

135. Қоғам қызметтік немесе коммерциялық құпияны құрайтын ақпаратты білетін қызметкерлердің тізімін міндетті түрде жүргізуді қамтамасыз етеді.

136. Қоғамның қызметіне қатысты құжаттардың Қоғам Басқарманың орналасқан жері бойынша немесе Басқарманың шешіміне сәйкес басқа орында Қоғам қызметінің барлық кезеңінде сақталады.

137. Жалғыз акционердің талап етуі бойынша Қоғам оған Қазақстан Республикасының заңнамасында көзделген құжаттарды Қоғамның Директорлар кеңесі айқындайтын тәртіппен беруге міндетті.

138. Жалғыз акционерге белгілі болған «Құпия», «Қызметтік бапта пайдалану үшін» белгісі бар Қоғам қызметі туралы ақпарат жазбаша түрде немесе басқа да нышанда үшінші бір тұлғаларға берілмеуі тиіс. Ондай ақпаратқа ие Жалғыз акционер оның құпиялылығын сақтауға міндетті. Құпия ақпаратты ашу Қоғамның Директорлар кеңесінің шешімімен жүзеге асырылады.

139. Қаржылық есептілікті және Заңға сәйкес жариялануға тиіс өзге де ақпараттарды жариялауға арналған бұқаралық ақпарат құралдары болып «Егемен Қазақстан» немесе «Казахстанская Правда» республикалық мерзімді басылымдары, сондай-ақ [www.Khabar.kz](http://www.Khabar.kz). интернет-ресурсы табылады.

140. Ірі мәміле және (немесе) мүдделілік бар болатын мәміле туралы ақпарат қаржылық есептіліктің халықаралық стандарттарына сәйкес жылдық қаржылық есептіліктің түсіндірме жазбасында ашылады. Қоғамның активтерінің мөлшерінің бес және одан көп процентін құрайтын сомаға барабар мүлік иеліктен шығарылатын немесе сатып алынатын мәміле туралы ақпаратта мәміленің тараптары туралы, мәмілені орындау мерзімі мен шарттары, тартылған тұлғалардың қатысу үлестерінің сипаттары мен көлемдері туралы мәліметтер қамтылуы тиіс.

141. Қоғам жылдық есепті Қоғамның интернет порталында оны Жалғыз акционер бекіткен күннен бастап он бес күн ішінде орналастырады.

**22. Есеп, есептілік және аудит**

142. Бухгалтерлік есеп пен қаржылық есептілікті жүргізу Қазақстан Республикасының бухгалтерлік есеп пен қаржылық есептілік туралы заңнамасына және Қаржылық есептіліктің халықаралық стандарттарына сәйкес әзірленген Қоғамның есеп саясатына сәйкес жүргізіледі.

143. Қоғамның қаржылық жылы болып күнтізбелік жыл (1 қаңтардан 31 желтоқсанға дейін) табылады. Қоғамның жылдық қаржылық есебі Қазақстан Республикасының бухгалтерлік есеп пен қаржылық есептілік туралы заңнамасының талаптарына сәйкес жасалады және Қоғамның бухгалтерлік балансын, пайдалар мен шығындар туралы есепті, капиталдағы өзгерістер туралы есепті, ақша қаражаттарының қозғалысы туралы есепті және өзге де есептілікті қамтиды.

144. Басқарма жыл сайын Жалғыз акционерге өткен қаржы жылы үшін аудиторлық қызмет туралы Қазақстан Республикасының заңнамасына сәйкес аудиті жүргізілген қаржылық есепті, оны талқылау және бекіту үшін ұсынады. Қоғамның жылдық қаржылық есептілігі оны Жалғыз акционердің қарауына енгізуден 30 (отыз) күн бұрын Директорлар кеңесімен алдын ала бекітілуі тиіс.

Қаржылық есептілікпен қатар Басқарма Жалғыз акционерге аудиторлық есепті ұсынады.

**23. Қоғамды қайта ұйымдастыру және тарату**

145. Қоғамды қайта ұйымдастыру, тарату және атауын өзгерту туралы шешімді Қазақстан Республикасының Үкіметі қабылдайды.

146. Қоғамды қайта ұйымдастыру (біріктіру, қосу, бөлу, бөліп шығару, қайта құру) Қазақстан Республикасының заң актілерінде белгіленген ерекшеліктерді ескере отырып, Қазақстан Республикасының Азаматтық кодексіне сәйкес жүзеге асырылады.

147. Қоғамды тарату рәсімдері Қазақстан Республикасының заңнамасымен реттеледі.

148. Қоғам таратылған ретте оның жарияланған, оның ішінде орналастырылған акциялары Қазақстан Республикасының заңнамасында көзделген тәртіппен жойылуға жатады.

149. Таратылатын қоғамның мүлкін бөлу, сондай-ақ Қоғамның несие берушілерінің талаптарын қанағаттандыру тәртібі Қазақстан Республикасының заңнамасына сәйкес реттеледі.

**24. Қорытынды ережелер**

150. Осы Жарғы ол Қазақстан Республикасының әділет органдарында тіркелген сәттен бастап күшіне енеді және Қоғамның барлық қызмет ету кезеңінде немесе Қоғамның жаңа Жарғысы қабылданғанға дейін қолданыста болады.

151. Осы Жарғыда реттелмеген барлық мәселелер бойынша Қоғамы Қазақстан Республикасының заңнамасын басшылыққа алады.

152. Осы Жарғыға өзгерістер және (немесе) толықтырулар енгізілуі мүмкін. Барлық өзгерістер мен толықтырулар жазбаша нысанда рәсімделеді, оған өкілетті тұлғалар қол қояды және Қазақстан Республикасының тиісті мемлекеттік органдарының тіркеу үшін ұсынылады. Қазақстан Республикасының заңнамасында белгіленген тәртіппен тіркелген өзгерістер мен толықтырулар осы Жарғының ажырамас бөлігі болып табылады.

153. Осы Жарғы мемлекеттік және орыс тілдерінде үш данада жасалынды, олардың әрқайсысының бірдей заңды күші бар.